**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z MIMORIADNEHO ZASADNUTIA OBECNÉHO ZASTUPITEĽSTVA**

Dátum konania: 08.08.2008

Prítomní: Podľa prezenčnej listiny

 / priložená k zápisnici/

Program: 1. Otvorenie

2. Schválenie cenovej ponuky na zabezpečenie vypracovania europrojektu na miestne komunikácie

3. Záver

**K bodu číslo 1:**

Prvé mimoriadne zasadnutie obecného zastupiteľstva v roku 2008 otvorila a viedla starostka obce Alžbeta Gálová. Skonštatovala, že je prítomná nadpolovičná väčšina poslancov, preto je zasadnutie OZ uznášania schopné.

Pani starostka určila overovateľov zápisnice: Beňadik Brath

 Kristián Palkovič

**K bodu číslo 2:**

Starostka obce predložila poslancom ponuku firmy Probis P.K.K. Jirí Trappl na zabezpečenie vypracovanosti europrojektu na obecné komunikácie., cenová ponuka je 90 000,-Sk,

Z toho 50 000,- projektantovi za vypracovanie projektu a 40 000,-Sk pre firmu Probis P.K.K. za sprostredkovanie, tieto výdavky treba premietnuť aj do rozpočtu obce na rok 2008.

Poslanci cenovú ponuku preštudovali a navrhli , aby suma 40 000,-Sk nebola financovaná z kapitálového ale z bežného rozpočtu, z dôvodu, že v prípade, keď nebude realizovaný projekt, aby táto čiastka neovplyvnila v budúcnosti výsledok hospodárenie obce, následne pristúpili k hlasovaniu a prijali nasledovné uznesenie:

Príloha č. 1: Cenová ponuka

**UZNESENIE Č. 12/2008**

**OZ schvaľuje**

**- cenovú ponuku za zabezpečenie vypracovanosti europrojektu – obecné komunikácie, chodníky, prípadne verejných priestranstiev – so sekcie rozvoja vidieka,**

**- zmenu rozpoču obce vo výške 40 000,- na všeobecné služby za sprostredkovanie**

**a za vypracovanie projektu z kapitálového rozpočtu vo výške – 50 000,-Sk.**

**K bodu číslo 3:**

Starostka obce sa poďakovala prítomným za účasť na mimoriadnom zasadnutí obecného zastupiteľstva**.**